97/621/EY: Komission päätös, tehty 5 päivänä syyskuuta 1997, niistä ominaisuuksista, joiden osalta tietyt jäsenvaltiot voivat käyttää tietoja muista lähteistä kuin tilastollisista tutkimuksista maatilojen rakennetta vuonna 1997 koskevien yhteisön tilastotietojen keruussa (ETA:n kannalta merkityksellinen teksti)



Virallinen lehti nro L 255 , 18/09/1997 s. 0028 - 0035



KOMISSION PÄÄTÖS, tehty 5 päivänä syyskuuta 1997, niistä ominaisuuksista, joiden osalta tietyt jäsenvaltiot voivat käyttää tietoja muista lähteistä kuin tilastollisista tutkimuksista maatilojen rakennetta vuonna 1997 koskevien yhteisön tilastotietojen keruussa (ETA:n kannalta merkityksellinen teksti) (97/621/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatilojen rakennetta koskevien yhteisön tilastotietojen keruun järjestämisestä 29 päivänä helmikuuta 1988 annetun neuvoston asetuksen (ETY) N:o 571/88 (1), sellaisena kuin se on viimeksi muutettuna asetuksella (EY) N:o 2467/96 (2), ja erityisesti sen 8 ja 15 artiklan, sekä katsoo, että neuvoston asetuksen (ETY) N:o 571/88 8 artiklan 2 kohdan toisen alakohdan mukaisesti jäsenvaltiot voivat omasta pyynnöstään ja asianmukaisten asiakirjojen perusteella saada komissiolta luvan käyttää tiettyjen ominaisuuksien osalta muista lähteistä kuin tilastollisista tutkimuksista peräisin olevia, jo tuotettuja tietoja; tietyt jäsenvaltiot ovat käyttäneet hyväkseen tätä mahdollisuutta ja pyytäneet edellä mainittua lupaa, maatalouden rakennetutkimuksen tulokset ovat hyvin tärkeitä yhteiselle maatalouspolitiikalle, ja sen vuoksi on tarpeen varmistaa tietojen hyvä laatu; muista lähteistä kuin tilastollisista tutkimuksista peräisin olevien tietojen käyttö voidaan hyväksyä ainoastaan, jos nämä tiedot ovat yhtä luotettavia kuin tilastollisiin tutkimuksiin perustuvat tiedot; muista tietolähteistä peräisin olevien tietojen määritelmien on oltava yhdenmukaisia maatalouden rakennetutkimuksessa käytettävien määritelmien kanssa, ja tässä päätöksessä määrätyt toimenpiteet ovat pysyvän maataloustilastokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Ominaisuudet, joiden osalta tietyt jäsenvaltiot voivat käyttää muista lähteistä kuin tilastollisista tutkimuksista peräisin olevia, jo tuotettuja tietoja maatilojen rakennetta vuonna 1997 koskevien yhteisön tilastotietojen keruussa, ja ne lähteet, joista jäsenvaltioilla on lupa kerätä nämä tiedot, sisältyvät liitteeseen. 2 artikla Jäsenvaltioiden, joilla on lupa käyttää muista lähteistä kuin tilastollisista tutkimuksista peräisin olevia tietoja, on toteutettava tarvittavat toimenpiteet sen varmistamiseksi, että nämä tiedot ovat yhtä luotettavia kuin tilastollisiin tutkimuksiin perustuvat tiedot. 3 artikla Tämä päätös on osoitettu kaikille jäsenvaltioille. Tehty Brysselissä 5 päivänä syyskuuta 1997. Komission puolesta Yves-Thibault DE SILGUY Komission jäsen (1) EYVL L 56, 2.3.1988, s. 1 (2) EYVL L 335, 24.12.1996, s. 3 LIITE A. OMINAISUUDET Saksalla, Tanskalla, Alankomailla, Itävallalla, Suomella ja Yhdistyneellä kuningaskunnalla on lupa käyttää maatilojen rakennetta vuonna 1997 koskevien yhteisön tilastotietojen keruussa muista lähteistä (jotka on lueteltu B osassa) kuin tilastollisista tutkimuksista peräisin olevia tietoja jäljempänä (rastilla) merkittyjen ominaisuuksien osalta. >KAAVION ALKU> JÄSENVALTIOT / OMINAISUUDET >KAAVION LOOPU> B. TIETOLÄHTEET Saksalla, Tanskalla, Alankomailla, Itävallalla, Suomella ja Yhdistyneellä kuningaskunnalla on lupa käyttää neuvoston asetusten (ETY) N:o 3508/92 (1) ja (ETY) N:o 3887/92 (2) mukaiseen hallinto- ja valvontajärjestelmään perustuvia tietoja. Ominaisuuksien B01, L01 ja L01a osalta Alankomailla on lupa käyttää kansallisen maatilarekisterin tietoja. (1) EYVL L 355, 5.12.1992, s. 1 (2) EYVL L 391, 31.12.1992, s. 36